open-index/open-wikipedia-markdown huggingface dataset:
Baumkuchenas

**Baumkuchenas** () – sluoksniuotas vokiškas kepinys, kepamas ant sukamo iešmo plonais sluoksniais užtepamą tešlą.

Baumkuchenas žinomas daugelyje Europos šalių. Perpjovus baumkucheną matyti sluoksniuota vidinė struktūra, primenant medžio metines rieves, dėl ko kepinys ir pavadintas *Baumkuchen* 'medis pyragas'.
Ant specialaus iešmo ar ankstesnio iškepusio sluoksnio užtepamas plonas sluoksnis tešlos, kuri sukant iešmą kepama, kol įgyja auksinį atspalvį. Tada vėl užtepamas sluoksnis tešlos ir vėl kepama… Ciklas kartojamas, kol baumkuchenas pasidaro norimo skersmens. Įgudę baumkuchenų kepėjai ciklą kartoja labai daug kartų. Pvz., buvo iškeptas 90 cm ilgio baumkuchenas, kurį sudarė 25 sluoksniai ir kuris svėrė virš 45 kg.

Žinomas paprastesnis baumkucheno variantas, kurio sluoksniai plokšti ir horizontalūs. Jis kepamas be iešmo. Į kepimo skardą įpilama tešlos ir kepama. Šiam sluoksniui iškepus užpilamas naujas sluoksnis tešlos ir vėl kepama, kol pyragas pasidaro reikiamo storio. Toks baumkuchenas primena paprastą pyragą. Plokščiasis baumkuchenas gali būti kepamas paprastoje namų orkaitėje. Tuo tarpu cilindrinis baumkuchenas gali būti iškeptas tik turint specialią krosnį.

Baumkuchenas gali būti teptuku padengiamas cukriniu glajumi ar šokoladine glazūra. Pagal kai kuriuos receptus iškeptas baumkuchenas padengiamas marmelado sluoksniu, o po to glazūruojamas šokoladu.

Cilindrinio baumkucheno kepimui reikia įgūdžio, kitaip kepinys gali būti labai neišvaizdus.

Iki šiol ginčijamasi, kur buvo iškepti pirmieji baumkuchenai. Tradiciškai šių kepinių kilmės vieta laikomas *Salzwedel* miestas Vokietijoje, kuriame pirmuosius baumkuchenus Prūsijos karaliui 1790 m. iškepė karaliaus kepėjas meistras.

## Kitų šalių baumkuchenai
Paskutiniais metais baumkuchenai pasidarė populiarūs Japonijoje, kur juos vadina バウムクーヘン (*baumukūhen*) arba バームクーヘン (*bāmukūhen*).

Baumkuchenas, vadinamas *Baamkuch*, yra tradicinis Liuksemburgo patiekalas, patiekiamas ypatingomis progomis, pvz., per vestuves.

Baumkuchenui artimas yra švediškas kepinys *Spettekaka* 'iešminis pyragas'.

Ypatingas baumkucheno variantas yra lietuviškas šakotis, besiskiriantis forma. Lenkijoje šakočiai vadinasi *sękacz*.


File:Baumkuchen on a plate.jpg|Baumkuchenas prieš atpjaunant
File:Baumkuchen detail.jpg|Atpjautas baumkuchenas
File:Baumkuchen 2.jpg|Šokoladinis baumkuchenas
File:Baumstrietzel-weihnachtsmarkt-rs.jpg|Baumkuchenų kepyklė
Nicole Scherzinger diskografija

Tai yra Jungtinių Amerikos Valstijų  Pop/R&B atlikėjos **[[Nicole Scherzinger]] diskografija**. Scherzinger dainos išleistos dainos su Pussycat Dolls galima rasti Pussycat Dolls diskografija. 

## Singlai

## Kiti singlai

## Bendradarbiavimo dainos

## Vaizdo klipai

## Neišleistos dainos

## Šaltiniai
*Nicole Dainos
Victor Vasarely

**Victor Vasarely** (liet. **Viktoras Vazarelis**, 1908 m. balandžio 9 d. Pečo mieste Vengrijoje – 1997 m. kovo 15 d.) – vengrų – prancūzų dailininkas.

## Biografija

1927 m. ėmė lankyti Podolini’o Volkmanno piešimo mokyklą. Nuo 1928 m. tęsė studijas „Vengriškajame Bauhauze” – Mühely akademijoje, kur susipažino su savo būsimaja žmona Klara Spinner. Su ja 1930 m. Vasarely’is iškeliavo į Paryžių, vėliau gyveno Arcueil, o galiausiai apsistojo Anė prie Marnos (Annet–sur-Marne), kur gyveno iki mirties – 1997 m.

## Darbai ir karjera
Nuo 1930 m. gyvendamas Paryžiuje Vasarely’is dirbo grafiku firmose „Havas“, „Draeger“ ir „Devambez“. Tuo laikotarpiu menininkas sukūrė kontrastingus juodos ir baltos spalvų darbus su zebro bei tigro motyvais. Pirmaisiais pokario metais daugiau dėmesio skyrė tapybai (vėliau šio laikotarpio darbus pats Vasarely’is pavadino „Klystkeliais”). Nuo 1947 m. vystė abstraktaus vaizdo struktūras, kūrė judančius, vibruojančius juodos ir baltos spalvų paveikslus. Po 1947 m. galutinai perėjo prie geometrinės abstrakcijos ir buvo vienas iš opdailės pradininkų. 1959 m. išrutuliojo savo „unités plastigues” sistemą, kai iš pagrindinio elemento – kvadrato – sudėliojamos įvairios geometrinės formos (iš pradžių juodos ir baltos, vėliau šešių pagrindinių spalvų). Persiėmęs utopinėmis idėjomis Vazarelis svajojo apie naują, džiuginančių spalvų pasaulį, kuriame kiekvienam žmogui būtų prieinamas vertingas dailės kūrinys. Originalas jam – tik serijomis gaminamų „multiplikatų” pirmavaizdis.
1955 m. pradėjo nuosekliai dirbti siekdams „Plastinės vienybės” ir tirdamas naujas kinetinės kūrybos galimybes. Užbaigė darbų ciklą pavadinimu „Planetaire Folklore”. Kūrė dviejų ir trijų išmatavimų aštuoniakampio atvaizdus, užbaigė „Bidim”, „Hexagone”, „Tridim”, „Vega” ir „Line” ciklus.

1970 m. pradėjo pasiruošimą retrospektyvinėms parodoms, architektūrinėms bei mokomosioms programoms, pirmiausia surengtoms Vasarely’io muziejuje Gordes, o vėliau nukreiptoms į Vasarely’io fondus Amerikoje, Vokietijoje ir Norvegijoje.

## Muziejai ir parodos

1976 m. įsteigė savo muziejų Provanso Ekse (Aix–en-Provance), kuriame apjungė meną, architektūrą, bei rengė tarptautines studijas analitiniams vaizdinių bandymams atlikti.
1976 m. buvo atidarytas Vasarely’io muziejus Pečo mieste, o 1987 m. – antrasis menininko muziejus Vengrijoje – Budapešte.
Victoras Vasarely’is surengė daugybę parodų visame pasaulyje. Tarp jų žymiausiose Paryžiaus, Niujorko, Briuselio, Londono, Berlyno ir kitų miestų galerijose bei muziejuose.

## Apdovanojimai

Vengrų menininkas laimėjo nemažai tarptautinių premijų, buvo apdovanotas prestižiniais prizais už pasiekimus mene, jam buvo suteiktas Paryžiaus, Provanso Ekso, Prancūzijos Garbės Legiono kavalieriaus vardas, Naujojo Orleano, Vilparizio, Provanso Ekso ir Pečo miesto garbės piliečio vardas.

## Nuorodos
* Kompiuterinė Lietuvos enciklopedija
Hadisai

**Hadisai** ( – ‘žinia’) – Mahometo pamokymai, pamokslai ir pasakojimai apie jį. Hadisai yra surašyti Sunoje.

## Šaltiniai

## Nuorodos
* Ištraukos iš hadisų lietuvių k.
Pasaulio sapnų aiškintojai

**Pasaulio sapnų aiškintojai** – rytiečių ir Amerikos indėnų sapnų aiškintojai. Amerikos indėnai sapnus ir jų vaizdinius suprato kaip būdą suvokti ir aiškinti įvairius reiškinius. Daugelis rytiečių tiki, kad miegantysis gali valdyti savo sapnus.

## Rytietiškas sapnų aiškinimas
Daugelis Rytų sapnų aiškintojų mano, kad miegantysis gali visiškai valdyti savo sapnus ir taip tobulėti kaip asmenybė, eiti dvasinių ieškojimų keliu. Priešingai nei vakarų mąstytojai, jie mano, kad sapnuojant net galima likti sąmoningam ir būtent šis sąmoningas sapnavimas miegantįjį gali pakylėti į dvasines aukštumas.
Kai kurie Rytų filosofai miegą supranta kaip pasirengimą mirčiai. Kiekvieną kartą užmigdami mes galime įsivaizduoti, jog mirštame. Todėl miegančiojo užduotis yra išmokti užmigti ir sapnuoti kuo ramiau bei patogiau.

## Amerikos indėnų sapnai
Įvairios Amerikos indėnų gentys turi daugybė būdų sapnams sukelti ir jiems aiškinti, be to, tiki miegančiojo valios jėga. Jų manymu, pageidaujamus sapnus galima išvysti prieš miegą mąstant apie norimas temas. Sapnai galį nurodyti, kaip elgtis prabudus. Pasiruošimas pamatyti norimą sapną - tai malda, meditacija ir pasninkas, taip pat patartina kurį laiką praleisti ramioje nuošalioje vietoje.

Amerikos indėnai mano, kad sapnuose galima sutikti dvasios vadovą, padėsiantį išspręsti tam tikrus rūpesčius. Toks nuolatos sapnuose pasirodantis dvasios vadovas gali perteikti įvairias žinias ar gebėjimus, pavuyzdžiui, išmokyti suvokti aplinką, bendrauti su gyvūnais.

## Sapnų valdymas

Malaizijos džiunglėse gyvenanti senojų gentis sukūrė savitą sapnų aiškinimo sistemą. Jie mano, kad sapnus galima valdyti ir pakeisti teigiamais pojūčiais. Taigi sapno apie gresiantį pavojų nereikėtų išsigąsti. Jeigu sapne nutinka kas nors gera, miegantysis turėtų tai priimti ir pasinaudoti, o velnio gundymus turėtų atmesti. Taigi senojų genties sapnų aiškinimai siejasi su miegančiojo emocine branda. Pavyzdžiui, mokymasis nugalėti baimę sapne gali padėti susidoroti su realia baime, o sapne patirti malonūs dalykai gali būti tikrų malonumų priežastis.

Sapnas esąs dvipusis procesas: mūsų kasdieniai potyriai galį veikti sapnus, o sapnai - kasdienius potyrius.

## Bendri potyriai

Australijos aborigenai turi tradiciją smulkiai atpasakoti savo sapnus. Kai kuriose gentyse manoma, kad jeigu sapnas nepatenkina žmogaus lūkesčių į gyvenimą kišasi tam tikros antgamtinės jėgos.

## Šaltiniai

* Dr. Fiona Zucker ir Jonny Zucker. Sapnų aiškinimas. - Vilnius, 2003. -144p. - P.12 - 13. ISBN 9955-06-092-1
Anastacia (albumas)

**„Anastacia“** – trečiasis amerikiečių pop dainininkės/dainų autorės Anastacia'os studijinis albumas, išleistas 2004 m.

## Dainų sąrašas
Jaunesnysis leitenantas

**Jaunesnysis leitenantas** – žemiausias karininko laipsnis dalies šalių ginkluotosiose pajėgose ir sukarintose organizacijose. Kai kuriose kariuomenėse šis laipsnis suteikiamas tik karo metais, kai ima trūkti karininkų. Šalyse, neturinčiose jaunesniojo leitenanto laipsnio, žemiausias laipsnis paprastai būna leitenantas. Dalyje šalių leitenanto laipsnio analogai vadinami kitaip (pvz., ensainas, paporučikis ir kt.).





## Lietuva
Dabartinėje Lietuvos kariuomenėje jaunesniojo leitenanto laipsnio nėra. Tačiau jaunesniojo leitenanto laipsnis yra Lietuvos Respublikos valstybės saugumo departamento pareigūnų laipsnių sistemoje.

Saugumo jaunesniojo leitenanto laipsnis suteikiamas saugumo viršiloms, ištarnavusiems saugumo viršilomis ne mažiau kaip 2 metus. Jaunesniesiems leitenantams, ištarnavusiems 2 metus su šiuo laipsniu, gali būti suteiktas saugumo leitenanto laipsnis.

Image:Lithuanian Land Forces OF-1.png|Lietuvos kariuomenės sausumos pajėgų leitenanto antpetis


## JAV
JAV kariuomenėje jaunesniųjų leitenantų nėra – visiškai nėra šio hierarchinio lygio karininkų laipsnių sistemoje. Egzistuoja karinis laipsnis laivyne labai panašiu pavadinimu *lieutenant, junior grade*, kuris pažodžiui gali būti verčiamas kaip *jaunesnysis leitenantas*, tačiau jis atitinka pirmąjį leitenantą JAV armijoje ar vyresnįjį leitenantą Lietuvos kariuomenėje – t. y., jis dviem lygiais aukštesnis.
## TSRS ir Rusijos kariuomenė
Tarybinėje armijoje jaunesniojo leitenanto laipsnį gaudavo specialiųjų karo mokyklų absolventai, karo metu – pagreitintų karininkų ruošimo kursų absolventai.
Dabartinėje Rusijos kariuomenėje jaunesniojo leitenanto laipsnį gauna kai kurių karinių aukštųjų mokyklų vyriausiųjų kursų kursantai (pvz., kai kurių karo medicinos akademijų 5-ojo kurso kursantai), specialių jaunesniųjų leitenantų mokyklų kariuomenės daliniuose absolventai. Išimtiniais atvejais šį laipsnį gali gauti kai kurių civilinių profesinių mokymo įstaigų su viduriniu išsilavinimu absolventai ir praporščikai bei mičmanai už ypatingus nuopelnus ar ypatingai stingant jaunesniųjų karininkų.


Image:SA A F1-3Lt 1997.png|Rusijos kariuomenės jaunesniojo leitenanto antpetis
Image:GDR Army OF1с Unterleutnant.gif|VDR Nacionalinės liaudies armijos jaunesniojo leitenanto antpetis


## Nuorodos
Pieces of a Dream

**„Pieces of a Dream“** – 2005 m. išleistas geriausių pop dainininkės/dainų autorės Anastacia'os hitų albumas.
Maglajus

**Maglajus** – miestas šiaurinėje Bosnijoje ir Hercegovinoje, prie Bosnos upės. Vyrauja musulmonai. Yra mečetė, cerkvė, bažnyčia, išlikusi miesto tvirtovė.

## Sportas
* NK Natron Maglaj (futbolo klubas)
Novi Travnikas

**Novi Travnikas** – miestas vidurio Bosnijoje ir Hercegovinoje, 14 km į pietus nuo Travniko, pakeliui į Bugoiną. Mieste maždaug pusė gyventojų yra kroatai ir pusė – musulmonai.

## Istorija

1980–1992 m. miestas vadinosi *Pucarevo*.

## Sportas
* NK Novi Travnik (futbolas)
Radovišas

**Radovišas** – miestas rytų Makedonijoje, Radovišo savivaldybėje, kurioje stūkso Plačkovicos kalnas. Per miestą driekiasi kelias Štipas–Strumica, kuris yra pagrindinis susisiekimo kelias su kitomis šalies dalimis.

## Istorija

Iš pradžių Radovišas buvo nedidelė slavų gyvenvietė, bet valdant Samueliui (Bulgarijos vadovui), Radovišas tapo verslo centru, kol viduramžių miestas Konče buvo vienuolynas ir regiono centras. Radovišas pirmąkart buvo paminėtas kaip Bizantijos imperatoriaus Basilo II įkurta gyvenvietė 1019-aisiais.

Po Bizantijos imperijos žlugimo Radovišas buvo įkurtas kaip Serbų viduramžių valstybė. Kai egzistavo Otomanų imperija, XVII a. miestas buvo Kustendilo metropolija. Tuo metu mieste gyveno 3000–4000 gyventojų.

## Savivaldybė

Savivaldybės plotas – 497,48 km² joje gyvena 28244 gyventojai. Gyventojų tankumas – 56 žmonės/km². Didžioji dalis gyventojų – makedonai, bet yra ir turkų. Tačiau Radovišo savivaldybėje nepasitaiko etninių konfliktų.

Radovišo savivaldybėjė taip pat yra 36 kaimai. Miesto ir savivaldybės meras – Robertas Velkovas.

## Gyventojai

Pagal 2002-ųjų duomenis, Radoviše gyvena 16 233 žmonės.

Gyventojų tautinė sudėtis:
* Makedonai: 13 991 (86.24 %)
* Turkai: 1 927
* Čigonai: 181
* Serbai: 60
* Rumunai: 20
* Albanai: 1
* Kiti: 42

### Religija
Radoviše vyrauja stačiatikybė, nors yra musulmonų, protestantų ir katalikų.
Yra dvi cerkvės, naujoji Švč. Trejybės ir senoji Šv. Iljos, taip pat keletas vienuolynų: Šv. Arkangelo Mykolo, Šv. Pantaleono, Šv. Jurgio.
Yra ir protestantų bažnyčių: dvi metodistų bažnyčios ir baptistų bažnyčia. Taip pat yra dvi musulmonų mečetės.

### Švietimas
Mieste yra dvi pagrindinės mokyklos: *"Krste Petkov Misirkov"* (~1300 mokinių) ir *"Nikola Karev"* (~1100 mokinių). Jose mokosi vaikai nuo 6 iki 14 metų.
Mieste yra ir viena aukštoji mokykla *"Kosta Susinov"*, kurioje mokosi ~1200 mokinių nuo 15 iki 18 metų.

### Sportas
* FK Detonit Junior futbolo klubas.
* Miesto stadionas.

## Ekonomika ir pramonė

Radovišo ekonomika remiasi įvairiais dalykais: pramone, statybomis, žemės ūkiu, kasyba, turizmu, bankininkyste, draudimu, amatais, transportavimu.

Mieste yra keletas didelių gamyklų:
* *Jakatabak* – tabako fabrikas.
* *Jaka 80* – kosmetikos ir vaistų fabrikas.
* *Goldmak* – aukso ir sidabro gaminių fabrikas.
* *Lozarovinarstvo* – alkoholinių ir ne tik gėrimų fabrikas.
* *Kooperant* – pieno produkcijos ir perdirbimo įmonė

Yra keletas smulkesnių mėsinių bei sulčių ar limonado fabrikų. Yra ir keletas metalo perdirbimo įmonių. Stambesnės – "Metalpromet" ir "Semi". Veikia viena kasykla Radovišo savivaldybėjė, vadinama Bučimu. Tai vienintelė kasykla Makedonijoje, kurioje kasamas varis ir auksas. Ten dirba ~500 žmonių. Be to, yra keletas statybos įmonių.

## Nuorodos
* Oficiaus tinklalapis (maked.)
* Pagrindinė informacija apie Radovišą  
* Visa reikalinga inormacija apie Radovišą
Borisas Kolkeris

**Boris Kolker** (; g. 1939 m. liepos 15 d. Tiraspolyje, Moldavijoje, tuometinėje TSRS) yra kalbų mokytojas ir vertėjas, interlingvistikos specialistas, trijų esperanto kalbos vadovėlių autorius.

Rusas, nuo 1993-ųjų – amerikietis, gyvenantis Klyvlende, Ohajo valstijoje.

1957 metais mokėsi esperanto kalbos. Kalbotyros mokslo daktaras, apgynęs esperantologijos krypties disertaciją. Parašė nemažai straipsnių ir recenzijų kalbotyros tema. Dėl knygos *"Vojaĝo en Esperanto-lando"*, kuri taip pat yra esperanto kalbos tobulinimosi kursas ir esperanto kultūros vadovas, populiarumo, Boris daugeliui yra žinomas kaip gidas Esperanto pasaulyje.

Esperanto kalbos akademijos narys, UEA (Pasaulinės esperanto asociacijos) garbės narys. Esperantiško žurnalo "Monato" bendraredaktorius. Du dešimtmečius vedė susirašinėjimo kursą Rusijoje. Šiame kurse dalyvavo beveik 900 žmonių (keletas jų iš Lietuvos). Mokė esperanto kalbos Amerikos universitetuose San Franciske ir Hartforde. Šiuo metu veda Tarptautinį tobulinimosi susirašinėjimo kursą (Internacia Perfektiga Koresponda Kurso). Buvo vienas iš esperantiškų organizacijų Tarybų Sąjungoje ir Rusijoje steigėjų.

Dalyvavo daugelyje Baltijos esperantininkų stovyklose (pradedant nuo 1961-aisiais vykusių Molėtuose), 90-ajame Pasauliniame kongrese Vilniuje, kuris vyko 2005-aisiais. Jo esperanto kalbos vadovėlis daug kartų buvo išleistas Kaune.

## Disertacija

* *[https://archive.today/20120710093304/miresperanto.narod.ru/konsultoj/kontribuo-1.htm Rusų kalbos indėlis į esperanto formavimąsi ir vystymąsi]* (rus. Вклад русского языка в формирование и развитие эсперанто.). Moskva: Akademija Nauk SSSR, Institut Jazykoznanija, 1985. – 23 p. Doktorantūros disertacijos referatas apie kalbotyrą (rusų kalba)

## Vadovėliai
* *[http://lt.lernu.net/kursoj/kolker/index.php Vojaĝo en Esperanto-lando.] * (Esperanto kalbos tobulinimosi kursas ir esperanto kultūros vadovas).
* *[http://www.esperanto.mv.ru/Lernolibro/index.html Lernolibro de la lingvo Esperanto. Baza kurso.]* (Esperanto kalbos vadovėlis. Pradinis kursas.)
* *[http://www.esperanto.mv.ru/Esp16/index.html Esperanto en 16 tagoj. Ekspres-kurso.]* (Esperanto per 16 dienų. Greitasis kursas.)
* *[http://e-novosti.info/forumo/viewtopic.php?t=4103 Internacia lingvo Esperanto. Plena lernolibro.] * (Tarptautinė esperanto kalba. Pilnas vadovėlis)
Jaunimo parkas

**Jaunimo parkas** – miesto parkas Pietų Lietuvoje, Alytuje. Įveistas 1982 m. Plotas – 36,6 ha. Nuo 1993 m. vietinės reikšmės dailės paminklas. Anksčiau stovėję atrakcionai nebeveikia arba yra demontuoti. Nedidelė „vasaros estrada“ paversta riedutininkų parku. Populiari kaip jaunimo traukos ir gyventojų rekreacijos vieta. Didelės erdvės prižiūrimos ir tvarkomos. Yra miškeliai, vaikų žaidimų ir šachmatų aikštelės, dviračių takai.

1984 m. grupė jaunų skulptorių, minėdama 50-ąsias skulptoriaus Kosto Valaičio metines, visuomeniniais pagrindais Jaunimo parkui sukūrė pirmąją Tarybų Lietuvoje metalo – plastiko skulptūrų kompoziciją, kuri tuomet buvo ir vienintelė tokia Sovietų Sąjungoje. Skulptoriams vadovavo Naglis Nasvytis, prie darbų prisidėjo ir tuometinis miesto dailininkas Albertas Stankevičius. Skulptūros parke stovi iki šiol.

2025 m. rekonstruotas Jaunimo parko tiltas.

## Skulptūros, jų autoriai
* „Žiedas“ (kituose šaltiniuose – „Kosmosas“) – Pirmoji, 1982 m. sukonstruota skulptūra stovi šalia Parko, prie Alytaus sporto ir rekreacijos centro. Autorius – Teodoras Kazimieras Valaitis, kuriam atminti buvo skirtos visos kitos skulptūros, o architektas – Algirdas Mainelis. Ši skulptūra pastatyta praėjus aštuoneriems metams po autoriaus mirties, jos struktūroje panaudoti kinetiniai elementai – kabančios metalinės plokštumos, kurios pučiant vėjui įsiūbuojamos, ir skleidžia dūzgimą, panašų į varpo gaudesį.
* „Vartai“ (kituose šaltiniuose – „Arkliukų vartai“), Vytauto Naručio skulptūra, vaizduojanti tris stilizuotas žirgų galvas, pastatyta 1984 m.
* „Aeronautikos istorija“ (kituose šaltiniuose – „Skrydis“). Autorius – Naglis Nasvytis
* „Vaivorykštė“. Autorė – Virginija Babušytė-Venckūnienė, atidengta 1985 m.
* „Ožys“. Autorius – Klaudijus Stepanovas
* „Vandens malūnas“. Tarp dviejų šaltiniuotų upelių pastatyta skulptūra atidengta 1985 m., autorius – Benjaminas Narbutas
* „Karališkasis voras“. Autorius – Antanas Blakė
* „Narvelis gegutei“. Autorius – Kęstutis Musteikis.
* „Povas“. Autorius – Vidmantas Gylikis.

1997–1998 m. atidengtos dar dvi užsienio autorių Alytaus miestui padovanotos skulptūros:
* „Klausimas“, dano Timo Juelo Jacobseno skulptūra (pirmoji pastatyta Lietuvoje)
* „Žingsnis“, vokiečių skulptoriaus Michaelio Odenwaellerio darbas.

## Nuorodos

* Gyvoji krašto enciklopedija 
* Alytaus turizmo informacijos centras 
* Alytaus miesto savivaldybės svetainė
Vyresnysis seržantas

**Vyresnysis seržantas** – karinis laipsnis TSRS, Rusijos, Lietuvos, Latvijos ir kai kurių kitų šalių kariuomenėse, aukštesnis už seržanto, žemesnis už viršilos laipsnį.

Standartinės vyresnio seržanto pareigos – būrio vado pavaduotojas.

Vyresniajam seržantui analogiškas TSRS ir Rusijos Karinio jūrų laivyno jūrininkų laipsnis yra *[[vyriausiasis viršila]]* (*главный старшина*, *glavnyj staršina*).

Lietuvos ir Latvijos kariuomenėse vyresniųjų seržantu lygis žymimas NATO kodu OR-6. Lenkijos kariuomenėje *starszy sierżant* yra viena pakopa aukštesnis (NATO kodas OR-7).

## Vyresniųjų seržantų antpečiai

Vaizdas:Lithuanian Land Forces OR-6.png|Lietuva -  (OR-6)
Vaizdas:BG-Army-OR7.png|Bulgarija -  (OR-7)
Vaizdas:Maaväevanemseersant.png|Estija -  (OR-4)
Vaizdas:Army-POL-OR-06.svg|Lenkija -  (OR-7)
Vaizdas:P5-stsg.png|Rusija - 
Vaizdas:Russian police senior sergeant.png|Rusijos policija - vyresnysis seržantas
Vaizdas:UA-SSGT-GSB.jpg|Ukraina - 
Vaizdas:Старший сержант.png|Rusijos kariuomenės vyresniojo seržanto antpetis
Savanaketo provincija

**Savanaketo provincija** () yra viena iš 18 Laoso provincijų esanti šalies pietuose ir ribuojanti su Kamouano provincija šiaurėje ir Salavano provincija pietuose. Rytuose ribojasi su Vietnamu, vakaruose su Tailandu.

Provincijos pavadinimas yra kilęs iš žodžių Savanh Nakhone, kurie iš Lao kalbos yra verčiami kaip „rojaus miestas“.

2007 metais buvo atidarytas antras tiltas per Mekongo upę, jungiantis Savannakhetą su Tailando Mukdahano provinciją.

## Administracinis suskirstymas

Provincija yra padalinta į 15 rajonų:

# Atsaphangthong
# Atsaphone
# Champhone
# Kaysone Phomvihane
# Nong
# Outhoumphone
# Phine
# Sepone
# Songkhone
# Thapangthong
# Thaphalanxay
# Vilabuly
# Xaybuly
# Xayphouthong
# Xonbuly
Gireišiai (Rokiškis)

**Gireišiai** – kaimas Rokiškio rajono savivaldybėje, piečiau Panemunėlio, prie krašto kelio . Kaime yra UNESCO paveldo objektas – Struvės geodezinio lanko punktas. Netoli kaimo teka Jara.

## Struvės punktas

Struvės punkte šiuo metu yra vykdomi geodeziniai matavimai Panemunėlio apylinkėse. Struvės geodezinio lanko punkto aplinkos tvarkymo projektas įgyvendintas Europos Sąjungos struktūrinių fondų ir rajono biudžeto lėšomis 2012 m. pabaigoje.

2013 m. birželio mėn. vandalai apgadino objekto elementus, tame tarpe nuplėšė kelias stilizuotas aliuminio plokštes nuo apžvalgos aikštelės tako.

## Istorija
1924 m. kaimas išskirstytas viensėdžiais.

## Gyventojai

## Galerija

Gireišiai. Struvės punktas.JPG|Struvės punktas
Gireišių Struvės punktas.JPG|Vaizdas į plento pusę
Gireišiai. Struvės punktas. Po apžvalgos aikštele.JPG|Po aikštele
Gireišiai. Struvės punktas. Takas.JPG|Ant apžvalgos tako
Struvės punktas, Gireišiai, 2010.jpeg|2010 m.


## Šaltiniai
Mis Pasaulis 1991

**Mis Pasaulis 1991** – 41 konkurso Mis Pasaulis ceremonija, vykusi Atlantoje. Konkurso nugalėtoja tapo Ninibeth Beatriz Leal Jiménez iš Venesuelos.  Konkursas pirmą kartą įvyko ne Londone.

## Rezultatai

### Regionų nugalėtojos

* **Afrika:** Diana Tilden-Davis - PAR

* **Amerika:** Ninibeth Beatriz Leal Rodriguez - Venesuela

* **Azija ir Okeanija:** Leanne Buckle - Australija

* **Karibai:** Sandra Foster - Jamaika

* **Europa:** Dilek Aslihan Koruyan - Turkija

## Dalyvės

## Nuorodos
*Oficiali svetainė
*Rezultatai
Reikalingi daiktai

**Reikalingi daiktai** () – amerikiečių rašytojo Stephen'o King'o 1991 metų siaubo romanas. Jame yra nemažai užuominų į kitus S. King’o kūrinius, tokius kaip „Tylos zona“ (, 1979 m.) ar „Kudžas“ (, 1981 m.).

1993 m. pagal šią knygą sukurtas filmas tuo pačiu pavadinimu. Jį režisavo Fraser C. Heston.

## Siužetas

Kasl Roke atsidarė nauja parduotuvė. Jos savininkas – naujas žmogus miestelyje, todėl atsiduria visų dėmesio centre. Jis – savaitės naujiena, visiems baisiai rūpi, kuo jis prekiauja, kas jis per vienas ir iš kur atvyko. Niekas net nenutuokia, kaip jis pakeis ramų miestelio gyvenimą.
Išblyškęs aukštas senis savo parduotuvėje turi kaip tik tai, ko kiekvienas pirkėjas ieškojo visą gyvenimą: ko trūksta iki laimės. Kažkam labai trūksta gražios vazos, derančios prie tapetų svetainėje, kažkam – retos kortelės kolekcijai, dar kažkieno gyvenimo svajonė – kad dingtų artrito sukeltas skausmas. Visa tai galima nusipirkti "Reikalingų daiktų" parduotuvėje. Kaina? Galima derėtis. Pardavėjas paims tik tiek, kiek galite sumokėti, ir už nuolaidą paprašys mažutės paslaugos: iškrėsti kai kam pokštą. Na, gal pokštas ir piktokas, tačiau Jūs juk jo nepažįstate, tiesa? Jis niekada nesužinos, kad tai Jūsų darbas, pamanys, kad tai padarė kažkas kitas, ką jis pažįsta. Jie jau senokai nesutaria tarpusavyje. Ką Jūs pasiryžę mokėti už laimę? Net jei ji netikra?

Kingui atsibodo Kasl Roko miestelis, todėl šitas romanas skirtas jo sunaikinimui. Tuojau pat visi, ir taip prastai sugyvenę, išsikasa karo kirvius ir išeina iš namų, pasiryžę perkąsti vieni kitiems gerkles. Nuostabus, linksmas naikinimo, karo ir neapykantos žaidimas – viskas, kaip visada, dėl smulkmenų, nevertų antro žvilgsnio. Fantastiška įžvalga į žmogaus psichologijos gelmes ir tamsiausius jos užkaborius, kur pats savininkas bijo užsukti.

Po "Reikalingų daiktų" Kasl Rokas nustojo figūruoti S. King’o kūryboje, nes miestelio praktiškai nebeliko. Paskutinis žvilgsnis į Kasl Roką – lavkraftiškame apsakyme "It Grows on You" ("Gali priprasti") iš rinkinio "Nightmares & Dreamscapes".

## Veikėjai

* **Šerifas Alanas Pengbornas** (Sheriff Alan Pangborn).
* **Patricija Šalmers** (Patricia Chalmers).
* **Lelandas Gauntas** (Leland Gaunt).
* **Norisas Ridžvikas** (Norris Ridgewick).
* **Denfortas "Patranka" Kitonas** (Danforth "Buster" Keeton).
* **Tūzas Merilas** (Ace Merrill).
* **Brajanas Raskas** (Brian Rusk).
* **Kora Rask** (Cora Rusk).
* **Maira Evans** (Myra Evans).
* **Nitė Kob** (Nettie Cobb).
* **Vilma Jaržyk** (Wilma Jerzyck).
* **Petas Jaržykas** (Pete Jerzyck)
* **Hagas Priestas** (Hugh Priest).
* **Sonis Džeketas** (Sonny Jackett).
* **Lesteris Pratas** (Lester Pratt).
* **Mirtlė Kiton** (Myrtle Keeton).
* **Edis Vobertonas** (Eddie Warburton).
* **Selė Retklif** (Sally Ratcliffe).
* **Lesteris Pratas** (Lester Pratt).
* **Tėvas Brighemas** (Father Brigham).
* **Garbingasis Vilis Rouzas** (Reverend Willie Rose).
* **Frenkas Dživetas** (Frank Jewett).
* **Džordžas T. Nelsonas** (George T. Nelson).
ir kiti.

## Nuorodos

* Lietuviška apžvalga tinklalapyke skaitykla.lt
Ástor Piazzolla

**Astoras Piacola** (, g. 1921 m. kovo 11 d. Mar del Platoje – m. 1992 m. liepos 4 d. Buenos Airėse) – Argentinos tango kompozitorius, bandonijos virtuozas. Jis laikomas tradicinės tango muzikos revoliucionieriumi, su tango sujungęs džiazo, klasikinės muzikos elementus ir sukūręs taip vadinamą „naująjį tango“ (*Nuevo tango*).

Per savo ilgametę karjerą rengdavo pasirodymus su įvairiais orkestrais, visoje šalyje susilaukė didelio pripažinimo ir buvo pramintas „El Gran Ástor“.

Jo muzikinį stilių įtakojo vaikystėje gyvenant Niujorke pažintis su džiazo muzika. Ástor Piazzolla mokėsi groti akordeonu, pas Sergėjų Rachmaninovą mokėsi groti fortepijonu. Susipažino su Argentinos legendiniu tango muzikos atlikėju Carlos Gardel, kuris pakvietė Astorą vaidinti kine, Prancūzijoje mokėsi pas Nadia Boulanger.

Nors Ástor Piazzolla pradžioje grojo tradicinį tango, tačiau vis labiau linko prie to, kad tango skirtas ne šokiui, o klausymui.

Kompozitorius dirbo Buenos Airių Kolono teatre, rengė koncertus Lotynų Amerikos, Europos, JAV miestuose. Per paskutiniuosius 10 metų Piazzolla sukūrė virš 300 tango, 50 melodijų kino filmams, muziką spektakliams, baletams. 1992 m. Piazzolla kūrinys „Oblivion“ nominuotas Grammy apdovanojimui, kaip geriausia instrumentinė kompozicija.

## Nuorodos
* 
* Astoro Piacolos ''Tango Apasionado'' atliekamas Norberto Vogel
Taklobanas

**Taklobanas** () – Filipinų uostamiestis, įsikūręs apie 580 km į pietryčius nuo Manilos, Leitės salos šiaurės rytinėje dalyje. Leitės provincijos ir Rytų Visajų regiono administracinis centras. Prekybos (išvežamas cukrus, mediena, kopra) ir žvejybos uostas. Tiltas per San Chuaniko sąsiaurį (ilgis 2,16 km) į Samaro salą. Plentai į Kalbajogą, Sogodą. Oro uostas. Veikia naftos saugyklos. Siuvimo, maisto (cukraus) pramonė. Dailieji amatai. Turizmas; pajūrio kurortas. Veikia Rytų Visajų, Filipinų Visajų, Leitės, teologijos universitetai, kitos aukštosios mokyklos.

## Istorija
Nuo 1770 m. Taklobanas buvo Leitės provincijos centras. II pasaulinio karo vėlyvojoje fazėje Taklobanas buvo svarbi Sąjungininkų kariuomenės bazė (amerikiečiai miestą užėmė 1944 m. spalio 20 d.). Iki atkariaujant Manilą, Taklobanas buvo laikinąja Filipinų sostine.

Miesto teisės suteiktos 1952 m. Taklobaną 2013 m. lapkričio 8 d. miestą nuniokojo taifūnas „Haijanas“. Dėl stiprių vėjų ir jūros patvankos keli tūkstančiai žmonių žuvo, daugybė liko be pastogės.

## Šaltiniai
Bioteisė

**Bioteisė** (**biomedicinos teisė**) – „gyvybės teisė“, teisės šaka; visuma teisės normų, reguliuojančių visuomeninius santykius biomedicinos mokslų pasiekimų taikymo srityse (asmens sveikatos priežiūra, visuomenės sveikata, maisto sauga, biotechnologijos, farmacinė veikla, gyvūnų gerovė). Kai kurie pošakiai atitinkamų sričių pagrindu vystosi kaip atskiros teisės šakos ar pošakiai. Tai yra, pvz., medicinos arba sveikatos teisė, biotechnologijų teisė, farmacijos teisė, maisto saugos teisė. Bioteisė - kompleksinė, „skėtinė” teisės šaka, apimanti taisykles ir teisės principus sisteminiam teisės taikymui biomedicinos srityje.

## Lietuvoje
Lietuvoje bioteisė dėstoma kaip teisės disciplina.

Mykolo Romerio universiteto Teisės fakultete veikia Bioteisės katedra (vedėjas prof. Jonas Juškevičius). Joje dėsto profesoriai Donatas Stakišaitis, Andrius Narbekovas (medikas, Romos katalikų kunigas) ir kiti.

Dėstomi dalykai - Bioteisė, Bioetika ir bioteisė, Žmogaus teisės biomedicinoje, Biotechnologijų teisinis reglamentavimas, Biomedicininių tyrimų priežiūra, Bioetika, Biomedicininė etika, Filosofiniai bioteisės pagrindai, Prokreacijos ir genų technologijų medicininiai ir teisiniai aspektai, Etinis auditas, Sveikatos teisė, Gyvūnų gerovės apsauga.

## Išnašos

## Nuorodos
* Oficialus MRU TF Bioteisės katedros tinklalapis
Alšis

**Alšis** (arba ***Alšas, Holšis***) – legendinis lietuvių kunigaikštis, Romunto sūnus ir Narimanto, Daumanto, Giedriaus ir Traidenio brolis. Alšėnų ir Rokantiškių pilies įkūrėjas, Alšėniškių giminės pradininkas.

Teodoras Narbutas be pakankamų priežasčių daro prielaidą, kad Alšis buvo tas pats asmuo kaip Lesis, vienas iš Traidenio istorinių brolių.
Brestovčina

**Brestovčina** – gyvenvietė šiaurės Bosnijoje ir Hercegovinoje, 3 km į pietryčius nuo Bosanska Gradiškos, prie kelio Bania Luka–Zagrebas.

## Sportas
* FK Omladinac Brestovčina (futbolas)
2009 m. Didžiosios Britanijos Grand Prix

**2009 m. Didžiosios Britanijos Grand Prix** – aštuntosios FIA rengiamo Formulės 1 2009 m. sezono lenktynės. Jos vyko birželio 19-21 dienomis Silverstouno trasoje. 2009 m. šioje trasoje turėjo vykti paskutinės lenktynės, nes 2010 m. Didžiosios Britanijos Grand Prix planuota perkelti į Doningtono trasą. Tačiau 2009 m. Silverstouno trasa buvo renovuota ir Formulės 1 lenktynės toliau vyksta šioje trasoje.

Lewis Hamiltonas Silverstoune nugalėjo 2008 m. Per pastaruosius 40 m. šioje trasoje nugalėjo ir daugiau vietinių lenktynininkų – David Coulthard, Johnny Herbert, Damon Hill, Nigel Mansell, John Watson ir James Hunt. Šiais metais iš nugalėjusių šiose lenktynėse dalyvaus Kimi Raikkonenas, Fernando Alonso ir Rubensas Barrichello.

## Penktadienio treniruotės
Pirmosiose treniruotėse greičiausi buvo Red Bull Racing ekipos lenktynininkai – Sebastianas Vettelis pirmas (1:19.400 min.), Markas Webberis antras (1:19.682). Trečias liko Brawn GP ekipos narys britas Jensonas Buttonas (1:20.227).

Antrosiose penktadienio treniruotėse, kaip ir ryte, dominavo Red Bull ekipa. Greičiausias buvo S. Vettelis (1:19.456), antras M. Webberis (1:19.597). Šį kartą visus nustebino Force India ekipa, kurios narys Adrian Sutilas buvo trečias (1:20.141).

## Šeštadienio treniruotės
Šeštadienio ryte greičiausi buvo Williams ekipos nariai – Nico Rosbergas (1:18.899) ir Kazuki Nakajima (1:19.102). Trečias liko Toyota pilotas italas Jarno Trullis (1:19.125).

## Kvalifikacija
Kvalifikacijoje puikią formą demonstravo Red Bull ekipa. Abu jos pilotai pelnė pozicijas pirmajame trejetuke. Čempionato lyderis britas J. Buttonas nesugebėjo greičiu prilygti Red Bull pilotams ir pelnė šeštąją starto vietą – tai yra prasčiausia kvalifikacijos vieta britui šiame sezone. Nustebino ir kitas vietinis herojus L. Hamiltonas – pernai čia nugalėjęs šioje kvalifikacijoje jis neprasimušė net į antrąją kvalifikacijos dalį ir užėmė priešpaskutinę 19-ą starto vietą.

## Lenktynės
Visose lenktynėse dominavo Red Bull ekipa. Antrąjį kartą šiame sezone ši ekipa pelnė dvigubą pergalę. Antrąją pergalę sezone pelnė ir vokietis S. Vettelis. Sezono lyderis britas J. Buttonas nesugebėjo tinkamai susiderinti automobilio ir užėmė žemiausią šiame sezone šeštąją vietą. Trečias lenktynėse liko brito komandos draugas brazilas R. Barrichello. Ketvirtoji pozicija, kurią pelnė brazilas Felipe Massa, buvo geriausias pasirodymas jam šiame sezone.

## Kita
* 19-ta starto pozicija Lewisui Hamiltonui buvo pati prasčiausia jo karjeroje.
* 6-ta vieta lenktynėse Jensonui Buttonui buvo pati prasčiausia šiame sezone.

## Išnašos

## Nuorodos

## Įskaita po lenktynių
;Pilotų įskaita

;Komandų įskaita

*Pastaba*: Pateikti tik penki geriausi rezultatai.
Orašjė

**Orašjė** – miestas šiaurės rytinėje Bosnijoje ir Hercegovinoje, prie Savos upės, pasienyje su Kroatija; Posavinos kantono centras. Žemės ūkio mašinų pramonė.

## Istorija

Miestas stipriai suniokotas XX a. pabaigoje per pilietinį karą.

## Sportas
* HNK Orašje (futbolas)
Brawn BGP 001

**Brawn BGP 001** – Formulės 1 automobilis, naudojamas Brawn GP ekipos 2009 m. sezone. Tai yra pirmasis Brawn GP automobilis, pirmą kartą trasoje pasirodęs Silverstouno trasoje, Jungtinėje Karalystėje 2009 m. kovo 6 d..

Nors ekipos bolidas trasoje pasirodę gana vėlai ir nedalyvavo visuose priešsezoniniuose bandymuose, sezone automobilis startavo sėkmingai – iš pirmų septynių lenktynių Brawn GP nugalėjo šešiose. Vėliau sezone Brawn pelnė dar 2 pergales ir to užteko aplenkti Red Bull ekipą kovoje dėl čempionės titulo. Tai buvo pirmasis čempionės titulas pačiame pirmame savo sezone. Ekipos lenktynininkas Jensonas Buttonas tapo čempionu lenktynininkų įskaitoje.

## BGP 001 techninė pusė
* Važiuoklė – anglies pluoštas, korėta kompozitinė struktūra;
* Variklis – Mercedes-Benz FO108 W 2.4 L V8;
* Pavarų dėžė – Brawn GP, 7 pavaros + 1 atbulinė pavara, pusiau automatinė;
* Kuras – Mobil;
* Padangos – Bridgestone

## Formulės 1 rezultatai

‡ Buvo skirti tik pusė taškų, nes lenktynės buvo nutrauktos neįveikus 75 % distancijos.

## Taip pat skaitykite
* Brawn GP

## Išnašos

## Nuorodos
* Brawn GP oficiali svetainė
Neringos dviračių takas

**Neringos dviračių takas** **D10** – dviračių takas Neringoje, einantis per Kuršių nerijos nacionalinį parką, atskira Pajūrio dviračių tako pietinė dalis, Europos dviračių takų tinklo, EuroVelo maršruto EV 10 – „Hanzos žiedas“ ir Europos dviračių trasos R1 dalis, „EuroVelo Geležinės uždangos“ dalis EV 13.

Bendras asfaltuoto tako Smiltynė–Nida ilgis yra apie 50 kilometrų. Didžiąja tako dalimi, beveik 36 kilometrais nuo Smiltynės iki Preilos, rūpinasi Lietuvos automobilių kelių direkcija, likusia dalimi – Neringos savivaldybė.

Dviračių takas prasideda Smiltynėje. Vienos atšakos pradžia greta Jūrų muziejaus-delfinariumo, antros – prie senosios perkėlos (2 km), trečios – ties jachtklubu (2,5 km), ketvirtos – prie naujosios perkėlos (4,2 km). Nuo Smiltynės takas vinguriuoja greta pajūrio kopų, už Juodkrantės driekiasi pagal kelią , kerta plentą ties Pervalka, praeina pro Preilą ir toliau eina palei Kuršių marias. Dviračių takas baigiasi Nidoje, prie Parnidžio kopos.

2023 m. rekonstruota dalis Kuršių nerijos dviračių tako, atvertas ruožas nuo Smiltynės iki Juodkrantės. 2024 m. gegužę rekonstruota 13,5 kilometrų dviračių tako atkarpa buvo pratęsta iki pirmosios Juodkrantės gelbėjimo stoties. Tuo metu tako dalis nuo Pervalkos iki Nidos buvo sutvarkyta 2022 m. Dviračių tako atkarpos nuo Juodkrantės iki Pervalkos rekonstrukcijos darbai turėtų būti baigti 2024 m. rudenį. Vyksta baigiamieji darbai, statomi atitvarai ties Naglių gamtos rezervatu, tvarkomos šalikelės. Lygiagrečiai bus tvarkomi takai palei kelius nuo Pervalkos ir Preilos jūros link. Dviračių takas iš Smiltynės į Pervalką buvo nutiestas 2003–2007 m., o ruožai nuo Pervalkos ir Preilos jūros link – dar anksčiau – 1978 ir 1982 m. Nuo tada jie nebuvo atnaujinti, tik paremontuoti. Rekonstrukcijos laikotarpiu ruožai buvo išplatinami iki 3,5 m, kai tuo metu iki remonto jų plotis siekė 1,5–2 m.


Vaizdas:Reconstruction of bicycle trail of Neringa .jpeg|Atkarpa ties Juodkrantės gelbėjimo stotimi
Neringa200906097.JPG|Senojo dviračių tako nuotrauka ties Naujaisiais Nagliais
Dviračių takas. Pervalka.JPG|Takas ties Pervalka, 2013 m.


## Šaltiniai

## Nuorodos
Dviračių takai. visitneringa.com
Palamidis

**Palamidis** () – pilis Nafplijo mieste, Peloponese, Graikijoje. Pilį, kaip gynybinę tvirtovę venecijiečiai pastatė 1714 m. Pilis pavadinta Homero herojaus Nauplijo sūnaus Palamidžio (Palamidis) vardu.

## Istorija
Tvirtovės statyba ant 216 m aukščio kalvos, Argo įlankoje, prasidėjo po venecijiečių – turkų karo, kada Venecijos Respublika užvaldė šiaurės rytų Peloponesą. Baroko stiliaus tvirtovė pastatyta pagal italų inžinierių Giaxich ir La Salle projektą. Statybos darbai prasidėjo 1711 m. ir baigti palyginus per trumpą laiką – 1714 m.

1715 m. pastatytą tvirtovę ir Peloponesą vėl užėmė Osmanų imperija ir kontroliavo iki 1822 m.

Prasidėjus Graikijoje kovoms už nepriklausomybę, 1822 m. lapkričio 30 d. graikai užėmė Palamidžio pilį. Po revoliucijos čia buvo kalėjimas, kuriame 1833 m. kalėjo Teodoras Kolokotronis.

Tvirtovę sudaro 8 bastionai (Šv. Andrejaus, Valentino, Leonido, Mitrodijaus, Roberto, Themitoklio, Achilo ir Epameinando), virš pagrindinio įėjimo yra pavaizduotas Venecijos liūto bareljefas. Tvirtovės įgulos kariams kieme yra pastatyta nedidelė Šv. Gerardo bažnyčia. Iš Nafplijo miesto senamiesčio į tvirtovę veda 999 laiptelių takas.

## Šaltiniai
Civilinis procesas

**Civilinis procesas** – tvarka, pagal kurią vyksta civilinių ginčų sprendimas teismo keliu. Bylas nagrinėja bendrosios kompetencijos teismas.

## Stadijos

Pagrindinė civilinio proceso dalis – nagrinėjimas teisme. Jame betarpiškai tiriami įrodymai. Po jų vertinimo priimamas teismo sprendimas. Juo ginčas yra išsprendžiamas iš esmės.

Paskutinė proceso stadija – vykdymo procesas. Atlieka antstoliai.

## Proceso šalys

Atsakovas - civilinio proceso dalyvis (asmuo, turintis teisinį suinteresuotumą bylos baigtimi), besiginančioji proceso šalis. Jam yra reiškiami reikalavimai (žr. *[[Ieškinys]]*), į kuriuos atsakovas gali atsakyti specialiais procesiniais dokumentais (žr. *[[atsiliepimas]]*, *[[triplikas]]*). 

Priešinga proceso šalis - ieškovas.

## Dokumentinis procesas

## Civilinio proceso teisė

Civilinį procesą reguliuoja specialios proceso teisės normos – civilinio proceso teisė. Lietuvoje – Lietuvos Respublikos civilinio proceso kodeksas.

## Taip pat skaitykite
* Baudžiamasis procesas

## Išnašos
Ispanijos demografija

Šiame straipsnyje pateikiami statistiniai duomenys apie **[[Ispanija|Ispanijos]] demografiją**.

**Gyventojų skaičius:** 40 525 002 (2009 m. apskaičiavimai)

**Pasiskirstymas pagal kalbas:**
* ispanų - 74 %
* katalonų - 17 %
* galisų - 7 %
* baskų - 2 %.
Ispanų kalba yra oficiali visoje šalyje, o katalonų, baskų ir galisų kalbos yra oficialios kai kuriuose regionuose.

**Struktūra pagal amžių:**
* *0-14 m.:* 14,5 %
* *15-64 m.:* 67,4 %
* *65 m. ir daugiau:* 18,1 % (2009 m. apsk.)
 
**Amžiaus [[mediana]]:**
* *bendra:* 41,1 m.
* *vyrų:* 39,7 m.
* *moterų:* 42,5 m. (2009 m. apsk.)

**Metinis populiacijos prieaugis:** 0,072 % (2009 m. apsk.)

**[[Gimstamumas]]:** 9,72 gimimų/1000 gyv. per metus (2009 m. apsk.)

**[[Mirtingumas]]:** 9,9 mirčių/1000 gyv. per metus (2008 m. apsk.)

**[[Migracijos indeksas]]** (per metus imigravusių į šalį ir emigravusių iš šalies žmonių skirtumas): 0,99 migrantų/1000 gyv. (2009 m. apsk.)

**Miestuose gyvenančių žmonių procentas:** 77 % (2008 m. apsk.)

**Kūdikių mirtingumas per pirmuosius gyvenimo metus:** 4,21 mirusiųjų/1000 gimimų (2009 apsk.)

**[[Vidutinė gyvenimo trukmė]]:**
* *bendra:* 80,05 m.
* *vyrų:* 76,74 m.
* *moterų:* 83,57 m. (2009 apsk.)

**Vyresnių nei 15 metų žmonių [[raštingumas]]:**
* *bendras:* 97,9 %
* *vyrų:* 98,7 %
* *moterų:* 97,2 % (2003 m. apsk.)

### Gyventojų tautinė sudėtis

## Taip pat skaitykite
* Sąrašas:Ispanijos miestai

## Šaltiniai
* CIA Factbook
Laoso geografija

**[[Laosas]]** – valstybė pietryčių Azijoje, neturinti priėjimo prie jūros. Šalies geografija pasižymi tankiais miškais ir raižytais kalnais. Aukščiausias iš jų laikomas Bia kalnas, kuris siekia 2 819 m virš jūros lygio. Per Laosą teka viena didžiausių pasaulio upių Mekongas, kuris sudaro didžiąją dalį sienos su Tailandu. Tuo tarpu rytinę šalies sieną su Vietnamu sudaro Anamo kalnai.

Šalyje vyrauja tropinis ir musoninis klimatas. Nuo gegužės iki lapkričio mėnesio būna lietingasis sezonas, o nuo gruodžio iki balandžio – sausas. Vietiniai teigia, kad jų šalyje yra trys metų laikai – lietingas, šaltas ir karštas.

Šalies sostinė ir didžiausias miestas yra Vientianas. Kiti didesni miestai – Luangprabangas, Savanaketas ir Paksė.

1993 m. šalies vyriausybė paskelbė 21 % šalies teritorijos saugoma.

Šalis priklauso regionui, vadinamam Auksiniu trikampiu. Šalyje auginamos opijaus aguonos. Iš šio regiono (kartu su Mianmaru ir Tailandu) pasklinda du trečdaliai pasaulio heroino.

**Iškasenos**:Laose išgaunama daugiausiai šios naudingos iškasenos: mediena, vandens energija, gipsas, alavas, auksas ir brangakmeniai.

**Žemės naudodjimas**:
* ariama žemė: 3 %
* javai: 0 %
* ganyklos 3 %
* miškai ir pievos: 54 %
* kita: 40 % (1993 m.)

Drėkinama žemė – 1 250 km²

**Plotas:**
*viso:* 236,800&nbsp; km²
*sausuma:* 230,800&nbsp; km²
*vanduo:* 6,000&nbsp; km²

**Pasienio ruožai:**
*viso:* 5,083&nbsp; km
*šalys kaimynės:* Mianmaras 235 km, Kambodža 541 km, Kinija 423 km, Tailandas 1,754&nbsp;km, Vietnamas 2,130 km

**Kranto linija:** 0&nbsp; km (apsupta žemės)

*žemiausias taškas:* Mekongas 70 m
*aukščiausias taškas:* Bia kalnas 2 817 m
Pašiliai (Vilnius)

**Pašiliai** – kaimas Vilniaus rajono savivaldybėje, 1 km į šiaurę nuo Vilniaus miesto savivaldybės ribos, 1 km į šiaurės rytus nuo Raudondvario. Pro Pašilius eina kelias Raudondvaris–Liubavas. Stovi kaimo kryžius.

## Gyventojai

## Šaltiniai
Angilijos kreolų kalba

**Angilijos kreolų kalba** – kreolų kalbų grupės šnekamoji ir rašytinė kalba, vartojama Angilijoje. Kalba panaši į Mergelių salų kreolų kalbą. Visame pasaulyje šia kalba šneka apie 10 000 žmonių. Oficialaus statuso jokioje valstybėje neturi.

## Nuorodos
* 
*
Aras Vėberis

**Aras Vėberis** (g. 1970 m. balandžio 4 d. Vilniuje) – muzikos atlikėjas, tekstų ir muzikos autorius, grupės Naktinės personos įkūrėjas, internetinio portalo Frype.lt įkūrėjas ir vadovas.

Studijavo Vilniaus universitete taikomąją matematiką, ekonomiką. LMTA apgynė audio – vizualinio meno vadybos magistro tezes.

2006 m. gruodžio mėn. įkūrė internetinę svetainę frype.lt. Jos generaliniu direktoriumi buvo iki 2010 m. gegužės mėn. iki kol buvo nuspręsta nebeplėtoti svetainės į rinką atėjus socialiniam tinklui Facebook..

2017 m. liepos 22 d. susižadėjo su Martyna Kerbedyte (dainininko Kastyčio Kerbedžio dukterėčia) per jos gimtadienį, o 2021 Sausio 11 d. susituokė Pasvalyje, jos gimtinėje. Kartu augina sūnų Nojų.

## Išnašos
Joneikiškės (Vilnius)

**Joneikiškės** – viensėdis Vilniaus rajono savivaldybėje, į šiaurę nuo Vilniaus, dešiniajame Neries krante. Kaimo miške teka Žalesa. Joneikiškėse įkurtas Europos parkas po atviru dangumi.

## Gyventojai

## Šaltiniai
Burdzis

**Burdzis** () – pilis nedidelėje saloje Nafplijo uosto akvatorijoje, Graikijoje. Turkiškas bokšto pavadinimas *Bourtzi* išliko iki šių laikų ir yra Nafplijo vizitinė kortelė.

Bizantijos laikais saloje buvo nedidelė Šv. Teodoro (*Aghios Theodoros*) bažnyčia. Nafpiją pradėjus valdyti Venecijos Respublikai, italų architektas Antonio Gambello suprojektavo pilį ir fortą. 1473 m. prieš piratus gynybinius statinius baigė statyti inžinieriaus Branceleone. Fortas buvo suprojektuotas taip, kad pilnai atitiktų siaurą nedidelę salelę.

Forto centre buvo pastatytas šešiakampis bokštas su angomis patrankoms. Pilis – trijų aukštų, bokšto rūsyje – vandens rezervuaras. Įėjimai buvo iš šiaurės ir pietų. Šiaurės rytų pusėje, kranto link – nedidelė prieplauka.
 
Pilies statiniai daug kartų buvo rekonstruojami. Turkai salą apsupo povandeninių akmenų barikada, kad dideli laivai negalėtų arti priplaukti. XVIII a. venecijiečiai paaukštino centrinio bokšto aukštį ir sustiprino gynybines pozicijas.

Graikijos revoliucijos metais Burdzis buvo vadinamas *Casteli* arba *Thalassopyrgos* („jūros bokštas“). Čia 1826 m. pilietinio karo metu, kurį laiką slėpėsi Graikijos vyriausybė. Kaip fortas Burdzis buvo iki 1865 m., paskui čia buvo vykdomi mirties nuosprendžiai Palamidžio kalėjimo nuteistiesiems.

1935 m. po vokiečių architekto V. Šeferio () rekonstrukcijos, pilis paversta viešbučiu. Čia vyksta ir vasaros muzikos festivaliai.

## Nuorodos
* Bourtzi
Force India VJM02

**Force India VJM02** – antrasis Formulės 1 ekipos Force India automobilis, naudojamas 2009 m. sezone. Jis buvo pristatytas 2009 m. kovo 1 d. Jerezo trasoje. VJM02 autmobilis nudažytas Indijos vėliavos spalvomis. VJM yra komandos savininko ir vadovo Vijay Mallya inicialai, o 02 rodo, kad tai yra antrasis ekipos automobilis.

Bahreino GP ekipa pristatė patobulintą JVM02 versiją.

Antroje sezono pusėje Force India stipriai pagerino savo rezultatus ir vieną kartą sugebėjo užimti antrąją vietą Belgijoje. Tai geriausias rezultatas Force India ekipos istorijoje. Kitose lenktynėse Italijoje ekipa pelnė 4 vietą bei nuvažiavo greičiausią lenktynių ratą.

## VJM02 techninė pusė
* Važiuoklė – anglies pluoštas, korėta kompozitinė struktūra;
* Variklis – Mercedes-Benz FO 108 W 2.4L V8;
* Pavarų dėžė – McLaren, 7 pavaros + 1 atbulinė, pusiau automatinė;
* Padangos – Bridgestone;

## 2009 m. Formulės 1 rezultatai

† Lenktynininkas nefinišavo, tačiau buvo klasifikuotas, nes įveikė daugiau nei 90 % distancijos.

## Taip pat skaitykite
* Force India

## Išnašos

## Nuorodos
Administracinis teismas

**Administracinis teismas** – specializuotas teismas, nagrinėjantis administracines bylas. Administraciniai teismai skirtingai nei bendrosios kompetencijos teismai nenagrinėja civilinių ar baudžiamųjų bylų ir sudaro atskirą teisminės valdžios atšaką.

## Lietuvoje

### Regionų administracinis teismas
Regionų administracinis teismas yra specializuotas teismas, kuris įsteigtas skundams (prašymams) dėl viešojo ir vidinio administravimo subjektų priimtų administracinių aktų bei veiksmų ar neveikimo (pareigų nevykdymo) nagrinėti. Jame nagrinėjami ginčai viešojo valdymo sferoje, norminių administracinių aktų teisėtumo klausimai, mokesčių ginčai ir kt. Prieš kreipiantis į administracinį teismą, įstatymo numatytų viešojo administravimo subjektų priimti individualūs teisės aktai ar veiksmai gali būti ginčijami ikiteismine tvarka. Tokiu atveju ginčus nagrinėja savivaldybių visuomeninės administracinių ginčų komisijos, apskričių administracinių ginčų komisijos ir Vyriausioji administracinių ginčų komisija.

Regionų administracinio teismo rūmai:
* Vilniaus rūmai
* Kauno rūmai
* Klaipėdos rūmai
* Šiaulių rūmai
* Panevėžio rūmai

### Lietuvos vyriausiasis administracinis teismas (LVAT)
Lietuvos vyriausiasis administracinis teismas yra pirmoji ir galutinė instancija administracinėms byloms, įstatymų priskirtoms jo kompetencijai bei apeliacinė instancija byloms dėl apygardų administracinių teismų sprendimų, nutarimų, nutarčių, taip pat ir administracinių teisės pažeidimų byloms dėl apylinkių teismų nutarimų. Be to, įstatymų nustatytais atvejais nagrinėja prašymus dėl proceso atnaujinimo užbaigtose administracinėse bylose, įskaitant administracinių teisės pažeidimų bylas. Formuoja vienodą administracinių teismų praktiką aiškinant ir taikant įstatymus ir kitus teisės aktus.

## Nuorodos